CELEX: 62015TA0434
Language: hu
Date: 2019-05-08 00:00:00
Title: T-434/15. sz. ügy: A Törvényszék 2019. május 8-i ítélete — Islamic Republic of Iran Shipping Lines és társai kontra Tanács („Közös kül- és biztonságpolitika — Iránnal szemben az atomfegyverek elterjedésének megakadályozása érdekében hozott korlátozó intézkedések — Pénzeszközök befagyasztása — Szerződésen kívüli felelősség — Magánszemélyek számára jogokat keletkeztető jogszabály kellően súlyos megsértése”)

1.7.2019   
            
            
               HU
            
            
               Az Európai Unió Hivatalos Lapja
            
            
               C 220/30
            
         
      A Törvényszék 2019. május 8-i ítélete — Islamic Republic of Iran Shipping Lines és társai kontra Tanács
      (T-434/15. sz. ügy) (1)
      
      („Közös kül- és biztonságpolitika - Iránnal szemben az atomfegyverek elterjedésének megakadályozása érdekében hozott korlátozó intézkedések - Pénzeszközök befagyasztása - Szerződésen kívüli felelősség - Magánszemélyek számára jogokat keletkeztető jogszabály kellően súlyos megsértése”)
      (2019/C 220/38)
      Az eljárás nyelve: angol
      
         Felek
      
      
         Felperesek: Islamic Republic of Iran Shipping Lines (Teherán, Irán) és 6 további felperes, amelyeknek a neve az ítélet mellékletében szerepel (képviselők: M. Taher solicitor, M. Malek QC és R. Blakeley barrister)
      
         Alperes: az Európai Unió Tanácsa (képviselők: M. Bishop és H. Marcos Fraile meghatalmazottak)
      
         Az ügy tárgya
      
      Az EUMSZ 268. és EUMSZ 340. cikken alapuló, a felpereseket nevüknek az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26-i 2010/413/KKBP tanács határozat (HL 2010. L 195., 39. o.; helyesírás: HL 2010. L 197., 19. o.) II. mellékletében, az Iránnal szembeni korlátozó intézkedésekről szóló 423/2007/EK rendelet 7. cikke (2) bekezdésének végrehajtásáról szóló, 2010. július 26-i 668/2010/EU tanácsi végrehajtási rendelet (HL 2010. L 195., 25. o.) mellékletében, a 2010/413 határozat módosításáról szóló, 2010. október 25-i 2010/644/KKBP tanácsi határozat (HL 2010. L 281., 81. o.) mellékletében, az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25-i 961/2010/EU tanácsi rendelet (HL 2010. L 281., 1. o.) VIII. mellékletében, valamint az Iránnal szembeni korlátozó intézkedésekről és a 961/2010 rendelet hatályon kívül helyezéséről szóló, 2012. március 23-i 267/2012/EU tanácsi rendelet (HL 2012. L 88., 1. o.; helyesbítések: HL 2012. L 332., 31. o.; HL 2014. L 93., 85. o.) IX. mellékletében szereplő jegyzékekbe való felvétele miatt állítólagosan ért kár megtérítése iránti kérelem.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     Az Islamic Republic of Iran Shipping Lines és a mellékletben megnevezett többi felperes maga viseli saját költségeit, valamint az Európai Unió Tanácsa részéről felmerült költségeket.
                  
               
            
         (1)  HL C 328., 2015.10.5.